钦定古今图书集成/理学汇编/文学典/第076卷 > 蒋灿
## 钦定古今图书集成/理学汇编/文学典/第076卷 > 蒋灿

按《宜兴县志》：“灿字宣卿，父之美，早卒。灿生十三岁，鞠
于世父魏公之奇，博览群书，操笔成章，卓越不凡。魏
公器重之，赋诗曰：‘渥洼之驹必汗血，青云之干饱霜
雪’。灿以之奇荫，奏补将仕郎，转承务郎，历知平江、临
安二府。后以侍郎守临川，告老，迁大中大夫，提举玉
隆观，卒赠正议大夫。灿善为诗，孙觌称其奇丽清婉，
咀嚼有味，如啖蔗然，读之惟恐尽。”其拟东坡作，置苏
集中殆不可辨。有《景坡堂诗卷》。